stanford-oval/wikipedia huggingface dataset:
สล็อตแมชชีน (วงดนตรี)
ประวัติ > อัลบั้ม มิวเทชัน, เกรย์, เซลล์ และ เรนโบว์

ในปี พ.ศ. 2549 สล็อตแมชชีนมีสมาชิกเปลี่ยนออก 2 คนและเพิ่มขึ้นอีก 3 คน จากวงดนตรี 4 ชิ้น เป็น 5 ชิ้น และออกอัลบั้ม มิวเทชัน (Mutation) เป็นอัลบั้มที่ทางวงได้ร่วมงานกับสก็อตต์ มอฟฟ์แฟตต์ ซึ่งเป็นอดีตสมาชิกเดอะ มอฟฟ์แฟตส์ วงบอยแบนด์แคนาดา ที่เข้ามารับหน้าที่เป็นโปรดิวเซอร์และมีส่วนร่วมในการสร้างเสียงดนตรีที่แปลกใหม่ เพลงเด่นในอัลบั้มนี้ เช่น "ผ่าน" และ "คำสุดท้าย" หลังจากนั้นไม่นาน สล็อตแมชชีนก็ได้รับเชิญให้เป็นวงเปิดการแสดงให้กับคอนเสิร์ตลิงคินพาร์กไลฟ์อินบางกอก 2007 ของวงลิงคินพาร์ก
ในปี พ.ศ. 2551 สล็อตแมชชีนได้ออกจำหน่ายสตูดิโออัลบั้มชุดที่ 3 มีชื่อว่า เกรย์ (Grey) โดยได้ร่วมงานกับสก็อตต์ มอฟฟ์แฟตต์ อีกครั้ง ซึ่งสมาชิกในขณะนั้นมีเพียง 4 คน อัลบั้มนี้มีเพลงเด่น เช่น เพลง "ฝัน" และเพลงแนวทดลอง "ฤดู"
ในปี พ.ศ. 2554 สล็อตแมชชีนได้ออกจำหน่ายสตูดิโออัลบั้มชุดที่ 4 มีชื่อว่า เซลล์ (Cell) โดยมีเจ มณฑล จิรา มาเป็นโปรดิวเซอร์ให้ มีเพลงเปิดตัวอัลบั้มชื่อเพลง "จันทร์เจ้า" และตามด้วยเพลง "สวนดอกไม้" อัลบั้มชุดนี้ทำให้วงคว้ารางวัลอัลบั้มแห่งปี และศิลปินกลุ่มยอดเยี่ยม จากหลายสถาบัน ในอัลบั้มนี้มีเพลง "พระอาทิตย์ทรงกลด" ซึ่งเป็นเพลงที่นำเสนอความเป็นไทยได้อย่างลงตัว
ในปี พ.ศ. 2556 สล็อตแมชชีนได้รับการเสนอชื่อเข้าชิงรางวัล MTV EMA ในฐานะตัวแทนของประเทศไทย และได้แสดงคอนเสิร์ต MTV EXIT LIVE IN MYANMAR ซึ่งเป็นคอนเสิร์ตต่อต้านการค้ามนุษย์ จัดขึ้นที่จัตุรัสประชาชน บริเวณมหาเจดีย์ชเวดากอง โดยได้ร่วมเวทีเดียวกับเจสัน มแรซ และได้รับการเสนอชื่อเข้าชิงรางวัล MTV EMA อีกครั้งในปี พ.ศ. 2557 ปีเดียวกันกับที่วงได้ออกจำหน่ายสตูดิโออัลบั้มชุดที่ 5 มีชื่อว่า เรนโบว์ โดยมีโปรดิวเซอร์ชาวออสเตรเลีย Daniel Denholm มาร่วมงาน เปิดตัวด้วยเพลง "รุ้ง", "เคลิ้ม" และในช่วงปลายปีสล็อตแมชชีนได้จัดคอนเสิร์ตฉลองครบรอบ 10 ปี "Slot Machine – The First Contact"  ที่อิมแพ็ค อารีน่า
ในปี พ.ศ. 2558 สล็อตแมชชีนได้ออกซิงเกิล "กิฟอิตออลทูยู" (Give It All To You) ซึ่งเป็นเพลงที่มีเนื้อร้องเป็นภาษาอังกฤษทั้งเพลง
ในเดือนมิถุนายน พ.ศ. 2561 ออโต้ เศรษฐรัตน์ มือกลองได้ตัดสินใจลาออกจากวงด้วยเหตุผลส่วนตัว ทำให้วงสล็อตแมชชีนเหลือสมาชิกเพียง 3 คนคือ เฟิด แก๊ก และ วิทย์
ในเดือน พฤศจิกายน 2561 ได้ปล่อยซิงเกิลใหม่ Know Your Enemy รวมถึงได้มีโชว์เปิดตัวที่หอศิลปวัฒนธรรมแห่งกรุงเทพมหานคร
ในเดือนมีนาคม 2562 ได้ปล่อย MV ซิงเกิลใหม่ เรามาอย่างสันติ
ในเดือนมิถุนายน 2562 ได้ปล่อย MV ซิงเกิลใหม่ โลกสมมุติ
ในเดือนกรกฎาคม 2564 ได้ปล่อย MV ซิงเกิลใหม่
ใจหนอใจ
ในเดือนมีนาคม 2565 ได้ปล่อย MV ซิงเกิลใหม่ เพียงไว้ใจ ประกอบซีรีส์ KinnPorsche The Series
ในเดือนพฤษภาคม 2565 ได้ปล่อย MV ซิงเกิลใหม่ ใจถึงใจ
ในเดือนตุลาคม 2565 ได้ปล่อย MV ซิงเกิลใหม่ หมื่นล้านคำ
ในเดือนกรกฏาคม 2566 ได้ปล่อย MV ซิงเกิลใหม่ กำเนิด
ในเดือนตุลาคม 2566 ได้ปล่อย MV ซิงเกิลใหม่ AI ร่วมกับ วี ไวโอเล็ต
ในเดือนธันวาคม 2567 ได้ปล่อย MV ซิงเกิลใหม่ Walk The Earth
สมาชิก

คาริญญ์ยวัฒ ดุรงค์จิรกานต์ (เฟิด) – ร้องนำ (2543–ปัจจุบัน)
อธิราช ปิ่นทอง (แก๊ก) – เบส (2543–ปัจจุบัน)
เจนวิทย์ จันทร์ปัญญาวงศ์ (วิทย์) – กีตาร์ (2549–ปัจจุบัน)
หมายเหตุ แต่เดิมเฟิดชื่อว่า ศริส หอมหวล (2543–2553) และ เศฐพงศ์ ดุรงค์จิรกานต์ (2554–2555) ซึ่งได้มีการเปลี่ยนชื่อในภายหลัง
สุพนธ์ ศิลปศาสตร์ (เกมส์) – กีต้าร์ (2543–2547)
กนันทร์ วีระณรงค์ (ก่อน) – กีต้าร์ (2543–2548)
ปรมา อุปสาร (เกอร์) – กลอง (2543–2548)
เขมโสภณ วงศ์ไพศาลสิน (ยุทธ) – กีต้าร์ (2549–2551) (ปัจจุบันชื่อ กิตติภัค วงศ์ไพศาลสิน)
เศรษฐรัตน์ พังจุนันท์ (ออโต้) - กลอง (2549–2561)
ผลงาน

| ผลงานเพลงของสล็อตแมชชีน |
| --- | --- |
สตูดิโออัลบั้ม: 6
อัลบั้มรวมเพลง: 1
อีพี: 1
ผลงาน > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Slot Machine |  ออกจำหน่าย: พ.ศ. 2547  สังกัด: โซนี่ มิวสิก |  รอ (I'm waiting for you)  ไม่รักก็บอกไม่รัก  หัวใช่เท้า  อยากจะยอม  อย่างน้อย  คนเดียวก็มากพอ  ไม่ผิดสักคน  เน้นเลย  รางวัลของคนรักจริง  สัญญาณไม่ดี |
| Mutation |  ออกจำหน่าย: พ.ศ. 2549  สังกัด: โซนี่ มิวสิก |  Break Down  ผ่าน (Yesterday)  คำสุดท้าย (Song For U)  Your Eyes  ความรัก (Love)  หลอน (Butterfly Effect)  Mutation  ภาวนา (Someday I'll Be Fine)  Paper Cage  Supernova  สิ่งหนึ่งในใจ (Little Big Thing)  I Should  รอ - Acoustic Version |
| GREY |  ออกจำหน่าย: พ.ศ. 2551  สังกัด: โซนี่ มิวสิก |  ลืมโลก (Outta Space)  ฝัน (Dream)  เวิ้งว้าง (Auto Lonely)  You Are Nothing  เหนือกาลเวลา (Beautiful)  You & Me  หากฉันตาย (If I Die)  ปล่อย (Anyday)  We Are The Rock  ฤดู (Grey Sky) |
| CELL |  ออกจำหน่าย: พ.ศ. 2554  สังกัด: โซนี่ มิวสิก |  Cell  สวนดอกไม้ (Sound of Silence)  ราตรีไร้นาม (Darkness Sunlight)  เวทนา (Automatic Lonely)  พระอาทิตย์ทรงกลด (Golden Age)  XY  พลูโตที่รัก (The Plutonian)  จันทร์เจ้า (Goodbye)  Vaccine  นิรันดร์ (Always)  ฝันกลางวัน (Temple Party) |
| Rainbow |  ออกจำหน่าย: พ.ศ. 2557  สังกัด: บีอีซีเทโร มิวสิก |  รุ้ง (Rainbow)  เคลิ้ม (Kloem)  เหนื่อยบ้างไหม  มีคนคิดถึงเธอ  Fighter  ปริศนา  ฝันของดวงจันทร์  อยู่ที่ไหน  อนาคต  ทำใจ  ค่ำคืนเดียวดาย |
| Spin the World |  ออกจำหน่าย: พ.ศ. 2559  สังกัด: บีอีซีเทโร มิวสิก |  Give It All to You  And We Go  Sky Burning Stars  Say What You Want  I Know, I Know  Girl ! Do It Again  Spin the World  The Land of Himmaphan  Sweet Bird  MRT |
|        Third Eye View       |  ออกจำหน่าย: พ.ศ. 2563  สังกัด: บีอีซีเทโร มิวสิก | CD1  4th Kind  Know Your Enemy  Who Are You  Magic  Black Moon Stone  You Are the One  75%  Blue Sky  Bangkok  Hummingbird  Tomorrowland  G.O.D (Group of Death)  True  Siren Song CD2 ดาวเคลื่อนดาราคล้อย  เรามาอย่างสันติ  เปลือก  โลกสมมุติ |
ผลงาน > อีพี

| ชื่ออัลบั้ม | รายละเอียด | รายชื่อเพลง |
| --- | --- | --- |
| Spin the World (Thailand Edition EP)  |  ออกจำหน่าย: พ.ศ. 2560  สังกัด: บีอีซีเทโร มิวสิก |  ไม่มีความรัก  ยังเหมือนเดิม  ค้น  จรวด  ได้เวลา  หลับตา |
ผลงาน > อัลบั้มรวมเพลง

| ชื่ออัลบั้ม | รายละเอียด | รายชื่อเพลง |
| --- | --- | --- |
| Slot Machine Time Machine (2004-2013) (The Best of Slot Machine )  |  ออกจำหน่าย: พ.ศ. 2556  สังกัด: โซนี่ มิวสิก |  รอ (I'm Waiting For You)  ผ่าน (Yesterday)  คำสุดท้าย (Song For U)  ความรัก (Love)  ภาวนา (Someday I'll Be Fine)  สิ่งหนึ่งในใจ (Little Big Thing)  ฝัน (Dream)  เวิ้งว้าง (Auto Lonely)  เหนือกาลเวลา (Beautiful)  ฤดู (Grey Sky)  สวนดอกไม้ (Sound of Silence)  พระอาทิตย์ทรงกลด (Golden Age)  พลูโตที่รัก (The Plutonian)  จันทร์เจ้า (Goodbye)  Vaccine  ฝันกลางวัน (Temple Party)  พอ (Pho) - OST. คืนวันเสาร์ถึงเช้าวันจันทร์  พลังใจ พลังจิต (Heart & Soul) - Official Song of the FIFA Futsal World Cup Thailand 2012 |
ผลงาน > ซิงเกิ้ล

| ชื่อเพลง | รายละเอียด |
| --- | --- |
ใจหนอใจ: 2021
ใจถึงใจ: 2022
หมื่นล้านคำ: 2022
ผลงาน > เพลงอื่น ๆ

เพลง "ย้อน" ประกอบซี่รีส์ ฮอร์โมนส์ วัยว้าวุ่น ซีซั่น 3
เพลง "หากเราไม่คิดมอง" ร่วมกับวง บอดี้แสลม ผลงานเพลงพิเศษเนื่องในวันต่อต้านการใช้แรงงานเด็กโลก
เพลง  "EX-AID feat. KAMEN RIDER GIRLS (ภาษาไทย)" ประกอบซีรีส์ มาสค์ไรเดอร์เอ็กเซด
เพลง "ท้า" เพลงประกอบภาพยนตร์แอนิเมชันเรื่อง 9 ศาสตรา
เพลง "Know Your Enemy" ซิงเกิ้ลใหม่จากอัลบั้ม Thrid Eye View
เพลง "เรามาอย่างสันติ"
เพลง "โลกสมมุติ"
เพลง "เพียงไว้ใจ" เพลงประกอบซีรีส์ KinnPorsche The Series
เพลง "สุดแรงหัวใจ" เพลงประกอบละครเรื่อง สัจจะในชุมโจร (เสือสั่งฟ้า 3)
ผลงาน > คอนเสิร์ต

คอนเสิร์ต "คืนกลายพันธุ์" - 24 ธันวาคม 2549 ณ อีวีไอ เพลส ซอยสุขุมวิท 63 (เอกมัย)
สล็อต แมชชีน: เดอะ เฟิร์ส คอนแทค - 27 กันยายน 2557 ณ อิมแพ็ค อารีน่า เมืองทองธานี
STAR THEQUE GTH 11 ปีแสงคอนเสิร์ต - 19 - 20 ธันวาคม 2558 ณ อิมแพ็ค อารีน่า เมืองทองธานี
LINE TV Presents Slot Machine Spin The World Live In Bangkok - 13 กรกฎาคม 2559 ณ เมืองไทย จีเอ็มเอ็มไลฟ์เฮาส์ แอท เซ็นทรัลเวิลด์
Chang Music Connection presents Slot Machine The Mothership Live at Impact Arena - 26 สิงหาคม 2560 ณ อิมแพ็ค อารีน่า เมืองทองธานี
Slot Machine Exit to Enter World tour in Bangkok - 16 กุมภาพันธ์ 2567 ณ ยูโอบีไลฟ์ เอ็มสเฟียร์
ผลงานพิธีกร

ออนไลน์
พ.ศ. 2564 : SLOT MACHINE ชวนคุย ทางช่อง YouTube: Slot Machine Rock
รางวัล

รางวัล nine entertain awards 2019 สาขาศิลปินกลุ่มแห่งปี
SEED AWARDS ครั้งที่ 2 (มกราคม 2550) เพลงยอดเยี่ยมสุดซี้ดประจำปี SEED SONG OF THE YEAR จากเพลง "ผ่าน"
รางวัลสีสัน อวอร์ดส ประจำปี2549 ศิลปินกลุ่มร็อก ยอดเยี่ยม
Music Express Awards 2006 เพลงไทยยอดเยี่ยม จากเพลง "ผ่าน" อัลบั้มเพลงไทยยอดเยี่ยม จากอัลบั้ม "Mutation"
รางวัล อัลบั้มยอดเยี่ยม และ ศิลปินกลุ่มยอดเยี่ยมจากผลงานอัลบั้มชุดล่าสุด Cell บนเวทีขึ้นชื่ออย่าง คมชัดลึก อวอร์ด ครั้งที่ 9 ประจำปี 2554
รางวัล nine entertain awards 2012 สาขาศิลปินกลุ่มแห่งปี จากอัลบั้ม CELL
รางวัล โทตี้มิวสิกอวอร์ดส์ 2022 สาขามิวสิกวิดีโอแห่งปี จาก"หมื่นล้านคำ (Marry Me)" กำกับโดย จิรัฏฐ์ สมภักดี
แหล่งข้อมูลอื่น

เว็บไซต์อย่างเป็นทางการของสล็อตแมชชีน
เสือแบล็ค ท.พราน 49

| เสือแบล็ค ท> พราน 49 |
| --- | --- |
เกิด:  (1996-07-06) กรกฎาคม 6, 1996 (28 ปี) ตำบลป่าเด็ง อำเภอแก่งกระจาน จังหวัดเพชรบุรี
ชื่ออื่น: กัมปนาท ท.พราน49, คัมแบ็ค พันธ์ยุทธภูมิ
ส่วนสูง: 170 เซนติเมตร (5 ฟุต 7 นิ้ว)
น้ำหนัก: 64.2 kg (142 lb; 10 st)
รุ่น: แบนทัมเวต (ONE)
รูปแบบ: มวยไทย
ท่ายืน: เซาต์พอล
ทีม: ท.พราน 49

สถิติคิกบอกซิง/มวยไทย
คะแนนรวม: 77
ชนะ: 59
แพ้: 18
 
เสือแบล็ค ท.พราน 49 มีชื่อจริงว่า ณัทธรภูมิ แก้ววัฒนเมธา (ชื่อเล่น แบล็ค) เกิดวันที่ 6 กรกฎาคม พ.ศ. 2539 เป็นนักมวยไทยชาวไทย
ประวัติ

เสือแบล็คเป็นชาวเพชรบุรี อยู่ในชุมชนชาวกะเหรี่ยง ตำบลป่าเด็ง อำเภอแก่งกระจาน จังหวัดเพชรบุรี ที่บ้านมีอาชีพทำไร่ทำสวน มีชีวิตลำบากยากจน เริ่มชกมวยตั้งแต่อายุ 7 ขวบ ตามพี่ชาย ก้องภพ ท.พราน 49 โดยออกตระเวนชกไปตามภูธร จากนั้นชกที่กรุงเทพมหานครเมื่ออายุ 12 ปี
เดิมใช้ในสังเวียนหลายชื่ออย่าง กัมปนาท ท.พราน49, คัมแบ็ค พันธ์ยุทธภูมิ จนเมื่อ พ.ศ. 2563 เปลี่ยนชื่อมาเป็น "เสือแบล็ค" โดยไฟต์แรกเจอกับฟาบิโอ เรอิส จากโปรตุเกส สามารถชนะน็อกยกสอง จึงตัดสินใจเลือกใช้ฉายานี้มาตลอด
เสือแบล็คและพี่ชายได้สร้างค่ายมวยชื่อ ค่ายศิษย์อันดามัน ที่บ้านเกิดตัวเอง โดยได้รับเงินสนับสนุนจากชาตรี ศิษย์ยอดธง จำนวน 5 แสนบาท
พ.ศ. 2566 เสือแบล็คมีรายการชกกับวันแชมเปียนชิพ ในรายการ วันลุมพินี โดยชนะ 4 ไฟต์ติดต่อกัน คือ ธนูเงิน เอฟเอ.กรุ๊ป (น็อกยก 2), เลนนี บลาซี (ทีเคโอยก 3), ชินจิ ซูซูกิ (น็อกยก 2) และเคร็ก โคกลีย์ (น็อกยก 1) ทำให้ได้รับสัญญาเป็นนักกีฬาวันแชมเปียนชิพ มูลค่า 100,000 ดอลลาร์สหรัฐ (หรือราว 3.5 ล้านบาท)
พ.ศ. 2567 หลังได้เซ็นสัญญาเป็นนักกีฬาวันแชมเปียนชิพ ประเดิมนัดแรกในรายการ วันไฟต์ไนต์ 18 (ONE Fight Night 18) พบกับสเตฟาน โคโรดี นักชกจากประเทศไอร์แลนด์ โดยเอาชนะคะแนนเอกฉันท์
ชีวิตส่วนตัว

เสือแบล็คมีบุตรชายสองคนชื่อไทเกอร์กับชีตาร์
คณบดี

คณบดี หมายถึง หัวหน้าคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน มีความหมายตามตัวอักษรว่าผู้เป็นใหญ่ในคณะ โดยในประเทศไทยจะเทียบเท่าตำแหน่งบริหารระดับต้น (รองอธิบดี)
โดยปกติ กฎหมายไทยจะบัญญัติให้มีคณบดีคนหนึ่งเป็นผู้บังคับบัญชาและรับผิดชอบงานของคณะวิชาในมหาวิทยาลัย วิทยาลัย หรือสถาบันอื่นที่มีสถานะเทียบเท่ากัน โดยจะให้มีรองคณบดีเป็นผู้ช่วยปฏิบัติการด้วยก็ได้ อนึ่ง คณบดีย่อมเป็นผู้แทนในกิจการทั่วไปของคณะ และรองคณบดีมีอำนาจหน้าที่ตามที่คณบดีมอบหมาย
คุณสมบัติทั่วไปของคณบดี ได้แก่ (1) ต้องได้รับปริญญาชั้นใดชั้นหนึ่งหรือเทียบเท่าจากมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง และ (2) ได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง ส่วนของรองคณบดีนั้น ได้แก่ (1) ต้องได้ทำการสอนมาแล้วรวมเป็นเวลาไม่น้อยกว่าสามปีในมหาวิทยาลัยหรือสถาบันการศึกษาชั้นสูงอื่นที่สภามหาวิทยาลัยนั้น ๆ รับรอง หรือ (2) เป็นข้าราชการตามกฎหมายว่าด้วยระเบียบข้าราชการพลเรือนในมหาวิทยาลัยมาแล้วไม่น้อยกว่าห้าปี
คณบดี โดยปรกติมาจากการเลือกตั้งโดยคณาจารย์ในคณะนั้น ๆ จากผู้สมัครเข้ารับคัดเลือกตามหลักเกณฑ์และวิธีการที่สภามหาวิทยาลัยนั้นกำหนด เมื่อผ่านการเลือกตั้งแล้วจะได้รับการแต่งตั้งจากสภามหาวิทยาลัย ส่วนการถอดถอนคณบดีเป็นอำนาจของสภามหาวิทยาลัย
การแต่งตั้งและถอนถอนรองคณบดีนั้นเป็นอำนาจของอธิการบดีซึ่งกระทำตามคำแนะนำของคณบดี
กฎหมายมักกำหนดให้ผู้ดำรงตำแหน่งอธิการบดี รองอธิการบดี คณบดี หัวหน้าแผนกอิสระ ผู้อำนวยการสถาบัน ผู้อำนวยการสำนัก ผู้อำนวยการศูนย์ หัวหน้าภาควิชา และหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะหรือภาควิชา ต้องสามารถปฏิบัติหน้าที่ได้เต็มเวลา และจะดำรงตำแหน่งดังกล่าวเกินหนึ่งตำแหน่งในขณะเดียวกันไม่ได้ แต่สามารถรักษาการแทนกันโดยไม่เกินเวลาตามที่กำหนดไว้เป็นการเฉพาะ
อนึ่ง คณบดียังเป็นชื่อหนึ่งของพระพิฆเนศอีกด้วย
สวีตมัลเล็ต

| สวีตมัลเล็ต |
| --- | --- |
ที่เกิด: กรุงเทพมหานคร, ประเทศไทย
แนวเพลง: ออลเทอร์นาทิฟร็อก, โพสต์ฮาร์ดคอร์, เมทัลคอร์, ป็อปร็อก, อีโม, โมเดิร์นเมทัล
ช่วงปี: พ.ศ. 2546–ปัจจุบัน
ค่ายเพลง: สครีมแล็บเรคคอร์ดส (พ.ศ. 2546–2547) จีนี่ เรคคอร์ด (พ.ศ. 2547–ปัจจุบัน)

สมาชิก: ดุลยเกียรติ เลิศสุวรรณกุล (เต๋า)  ประณัฐ ธรรมโกสิทธิ์ (แป๊บ)  พิสุทธิ์ โล่ห์สีทอง (ตี่)  วิทวัส ภักดิ์แจ่มใส (หมู)

อดีตสมาชิก: นฤดม ตันทนานนท์ (อั๋น)

เว็บไซต์: https://www.facebook.com/SweetMullet
สวีตมัลเล็ต (อังกฤษ: Sweet Mullet) เป็นวงร็อกไทยที่มาจากวงการเพลงใต้ดิน เริ่มมีชื่อเสียงหลังจากเข้าสู่ค่ายจีนี่ เรคคอร์ด เมื่อปี พ.ศ. 2547 โดยที่มีเพลง "ตอบ" เป็นเพลงที่ได้รับความนิยมในขณะนั้นภายใต้โปรเจกต์ Showroom
สมาชิก

ดุลยเกียรติ เลิศสุวรรณกุล (เต๋า) - ร้องนำ เกิด 30 สิงหาคม พ.ศ. 2521 (46 ปี) (พ.ศ. 2546 - ปัจจุบัน)
ประณัฐ ธรรมโกสิทธิ์ (แป๊ป) - กีตาร์ เกิด 11 กุมภาพันธ์ พ.ศ. 2525 (43 ปี) (พ.ศ. 2546 - ปัจจุบัน)
พิสุทธิ์ โล่ห์สีทอง (ตี่) - เบส เกิด 20 มิถุนายน พ.ศ. 2523 (44 ปี) (พ.ศ. 2546 - ปัจจุบัน)
วิทวัส ภักดิ์แจ่มใส (หมู) - กลอง เกิด 28 มกราคม พ.ศ. 2527 (41 ปี) (พ.ศ. 2546 - ปัจจุบัน)
นฤดม ตันทนานนท์ (อั๋น) เกิด 31 กรกฎาคม พ.ศ. 2527 (40 ปี)
ผลงาน

Panaphobia EP (พ.ศ. 2546)
Intro
Yoda’s Attention
Wedding Gift
Cosmetica
Cosmetica (Acoustic Version)
Outro
Showroom Vol.1 (25 กันยายน พ.ศ. 2548)
ตอบ
Light Heavyweight (13 พฤศจิกายน พ.ศ. 2550)
หลอมละลาย
หลับข้ามวัน
เพื่อไม่ให้เป็นการเสียเวลา
เพลงของคนโง่
ไต่เย้ยนรก Feat. เอ๋ Ebola
น้ำตา
ไกลสุดไกล
กลับมาอีกครั้ง
ใต้แสงไฟ
ลั่น
ตอบ (Piano Version)
เต๋า นักร้องนำ ร่วมงานกับวง Potato ในเพลง ยื้อ ซึ่งเป็นเพลงประกอบภาพยนตร์เรื่อง โลงต่อตาย (The Coffin) และบรรจุอยู่ในอัลบัม Circle ของวง Potato (19 ธันวาคม พ.ศ. 2551)
Project PLAY (26 มิถุนายน พ.ศ. 2552) ฉลองครบรอบ 25 ปี จีเอ็มเอ็ม แกรมมี่ นำเพลงเก่าของศิลปินในสังกัดมาทำใหม่ โดยใช้กลุ่มศิลปินร็อกประจำค่ายชื่อดัง 12 กลุ่มมาเป็นผู้ถ่ายทอดดนตรีในรูปแบบของตัวเอง
ฝากเลี้ยง  (เพลงเก่าของ เจ เจตริน จำหน่ายเป็นลำดับที่ 3 ในโปรเจกต์ ต่อจาก No More Tear และ Zeal)
Sound of Silence (29 เมษายน พ.ศ. 2553) จัดจำหน่ายครั้งแรกโดยการสั่งจองพร้อมเสื้อ Special Edition ทางเว็บ sweetmulletband.com แถลงข่าวเปิดตัวอัลบัม วันที่ 27 เมษายน พ.ศ. 2553 สถานที่ร้าน Inch รัชดาภิเษก
กับดัก
สัญญาณ
สภาวะหัวใจล้มเหลวเฉียบพลัน
หัวใจที่หายไป
คมมีด
ภาพติดตา
สงครามเย็น Feat Nappa Retrospect
เหตุผลที่ยังหายใจ
คอนเสิร์ตลืมโลก
พลังแสงอาทิตย์
Cold War Assassin Version by DJ.Blast Beats
RTSM Light Mode (1 มิถุนายน พ.ศ. 2560) อัลบั้ม Acoustic ที่ทำร่วมกับวง Retrospect โดยการนำเพลงดังจากอัลบั้มต่างๆมาทำดนตรีเป็น Acoustic
คมมีด
หลอมละลาย
เพลงของคนโง่
เจ็บทุกลมหายใจ
I (ไอ)
สภาวะหัวใจล้มเหลวเฉียบพลัน
หัวใจที่หายไป
พลังแสงอาทิตย์
หลับข้ามวัน
จะเป็นจะตาย
หนังสั้น (พ.ศ. 2556)
band of the dead
New Single (พ.ศ. 2554–2566)
ขอโทษในสิ่งที่เธอไม่รู้
จะเป็นจะตาย
เจ็บทุกลมหายใจ
เผชิญ (Never Give Up) - เพลงพิเศษร่วมกับวง Retrospect สำหรับคอนเสิร์ต RTSM VS The World
นิทานหลอกเด็ก
ไม่ทิ้งกัน (TOGETHER) - เพลงพิเศษร่วมกับวง Retrospect สำหรับคอนเสิร์ต RTSM FEST : Revolution
I (ไอ)
อย่าพูดเลย (ดีกว่า)
ชีวิตหลังเอ่ยคำลา
Oral
เชื่อหรือไม่
Something's Missing
Play 2 Project 2 (20 กันยายน พ.ศ. 2561) ฉลองครบรอบ 25 ปี จีเอ็มเอ็ม แกรมมี่ นำเพลงเก่าของศิลปินในสังกัดมาทำใหม่ โดยใช้กลุ่มศิลปินร็อกประจำค่ายชื่อดัง 18 กลุ่มมาเป็นผู้ถ่ายทอดดนตรีในรูปแบบของตัวเอง
คืนนี้อยากได้กี่ครั้ง
แหล่งข้อมูลอื่น

WebBoard เก็บถาวร 2007-07-17 ที่ เวย์แบ็กแมชชีน
Facebook
Myspace
บทสัมภาษณ์ สวีตมัลเล็ต เก็บถาวร 2008-04-01 ที่ เวย์แบ็กแมชชีน
instagram
instagram เต๋า สวีตมัลเล็ต
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
เจ้าพระยามหินทรศักดิ์ธำรง (เพ็ง เพ็ญกุล)

| เจ้าพระยามหินทรศักดิ์ธำรง |
| --- | --- |

เกิด: 16 พฤษภาคม พ.ศ. 2364
ถึงแก่กรรม: 2 มกราคม พ.ศ. 2437 (72 ปี)
ตำแหน่ง: สมุหพระสุรัสวดี
บิดามารดา: หลวงจินดาพิจิตร (ด้วง) (บิดา)
ตระกูล: เพ็ญกุล
เจ้าพระยามหินทรศักดิ์ธำรง มีนามเดิมว่า เพ็ง เป็นเป็นข้าราชการชาวไทย เป็นต้นสกุลเพ็ญกุล ผู้ก่อตั้งโรงละครอย่างตะวันตกโดยใช้ชื่อว่า ปรินซ์เธียร์เตอร์ (Prince Theatre) และการริเริ่มแสดงละครโดยเก็บค่าชม
ประวัติ

เจ้าพระยามหินทรศักดิ์ธำรง มีนามเดิมว่า วันเพ็ญ เพราะเกิดในวันเพ็ญเดือน 6 ปีมะเส็ง เวลายามหนึ่ง ตรงกับวันที่ 16 พฤษภาคม พ.ศ. 2364 ภายหลังเรียกเพียงโดยย่อว่าเพ็ง เป็นบุตรของหลวงจินดาพิจิตร (ด้วง) เพ็งมีพี่น้องอีกสี่คน ตนเองเป็นคนสุดท้อง ได้เป็นศิษย์ร่วมสำนักกับเจ้าฟ้ามงกุฎที่อารามสมเด็จพระพุทธโฆษาจารย์ (ขุน) ต่อมาเจ้าฟ้ามงกุฎทรงขอรับไปเลี้ยงและทรงออกนามว่า "พ่อเพ็ง" ครั้นเสด็จทรงราชย์เป็นพระบาทสมเด็จพระจอมเกล้าเจ้าอยู่หัวแล้ว โปรดให้เพ็งเป็นหัวหมื่นมหาดเล็กที่ตำแหน่ง เจ้าหมื่นสรรเพธภักดี
ต่อมาภายหลังทำสนธิสัญญาเบาว์ริงแล้ว พระบาทสมเด็จพระจอมเกล้าเจ้าอยู่หัวโปรดให้มีคณะทูตไปเจริญสัมพันธไมตรียังสหราชอาณาจักร เจ้าหมื่นสรรเพธภักดีเป็นอุปทูต เมื่อกลับคืนมายังกรุงเทพมหานครแล้ว จึงโปรดเลื่อนเจ้าหมื่นสรรเพธภักดีเป็นพระบุรุษรัตนราชวัลลภ ในคราวที่พระองค์ประชวรใกล้จะสิ้นนั้น พระบุรุษรัตนราชวัลลภก็ได้เฝ้าดูพระราชหฤทัยด้วย
ครั้นพระบาทสมเด็จพระจุลจอมเกล้าเจ้าอยู่หัวเสวยราชย์เป็นรัชกาลถัดมา ก็โปรดให้พระบุรุษรัตนราชวัลลภเป็นสมุหพระสุรัสวดีที่บรรดาศักดิ์พระยาราชสุภาวดี และในวันที่ 4 ธันวาคม พ.ศ. 2417 ก็รับสถาปนาเป็นเจ้าพระยามหินทรศักดิธำรง สกูลวงศ์อรเอกดิเรกยศ มธุรพจนสุนทรธรรมยุติยานุวัติ บุรุษรัตนทุวาธิราชนิกรวรยุคลบาท บรมนาถสวามิภักดิสนิท วิสิฐคุณศรีรัตนธาดา อภัยพิริยบรากรมพาหุ มีสถานะเทียบเท่าสมุหนายก แต่ว่าการกรมพระสุรัสวดีอย่างเดิม
เจ้าพระยามหินทรศักดิ์ธำรง ถึงแก่อสัญกรรมเมื่อวันที่ 2 มกราคม พ.ศ. 2437 ได้รับพระราชทานเพลิงศพเมื่อวันที่ 8 มีนาคม พ.ศ. 2438 ณ วัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2417 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2425 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. ไม่ปรากฎ –  เหรียญปราบฮ่อ (ร.ป.ฮ.)
กีฬาใน พ.ศ. 2549

กีฬาใน พ.ศ. 2549
กุมภาพันธ์

5 กุมภาพันธ์ - การแข่งขันอเมริกันฟุตบอลรายการซูเปอร์โบวล์ ครั้งที่ 40 ณ สนามฟอร์ด เมืองดีทรอยท์ รัฐมิชิแกน สหรัฐอเมริกา
10 กุมภาพันธ์ - ทีมฟุตบอลทีมชาติอียิปต์ชนะเลิศการแข่งขันฟุตบอลชิงแชมป์แห่งชาติแอฟริกา ครั้งที่ 25 ณ สนามกีฬานานาชาติไคโร กรุงไคโร ประเทศอียิปต์
10 กุมภาพันธ์-26 กุมภาพันธ์ - กีฬาโอลิมปิกฤดูหนาว ครั้งที่ 20 จัดขึ้นที่ เมืองตูริน ประเทศอิตาลี
12 กุมภาพันธ์ - ทีมฟุตซอลทีมชาติญี่ปุ่นและทีมฟุตซอลทีมชาติฮ่องกงชนะเลิศการแข่งขันฟุตซอลนานาชาติมาเก๊า ณ เขตบริหารพิเศษมาเก๊า โดยทีมชาติญี่ปุ่นชนะเลิศในระดับคัพ และทีมชาติฮ่องกงชนะเลิศในระดับเพลท
พฤษภาคม

2-7 พฤษภาคม - การแข่งขันฟุตซอลชิงแชมป์แห่งชาติอาเซียน 2006 ณ สนามอินดอร์ สเตเดียม หัวหมาก มีทีมชาติที่เข้าร่วมการแข่งขันครั้งนี้ทั้งหมด 7 ทีม ได้แก่ ไทย (เจ้าภาพ) พม่า บรูไน อินโดนีเซีย กัมพูชา มาเลเซีย และเวียดนาม
7 พฤษภาคม - ทีมฟุตซอลทีมชาติไทยได้รับตำแหน่งชนะเลิศการแข่งขันในรายการฟุตซอลชิงแชมป์แห่งชาติอาเซียน 2006 หลังจากที่เอาชนะทีมชาติอินโดนีเซียได้ 10 ประตูต่อ 3
17 พฤษภาคม - สโมสรฟุตบอลบาร์เซโลนาเอาชนะสโมสรฟุตบอลอาร์เซนอล 2-1 ประตู ในการแข่งขันฟุตบอลยูฟ่า แชมเปียนส์ลีก รอบชิงชนะเลิศ
22-27 พฤษภาคม - การแข่งขันฟุตซอลชิงแชมป์แห่งชาติเอเชีย 2006 ณ สนามยูนูซาบัดสปอร์ทสคอมเพล็กซ์ ประเทศอุซเบกิสถาน มีทีมชาติที่เข้าร่วมการแข่งขันครั้งนี้ 16 ทีมด้วยกัน
29 พฤษภาคม-2 มิถุนายน - การแข่งขันฟุตบอลหญิงชิงแชมป์แห่งชาติอาเซียน 2006 ที่ประเทศเวียดนาม มีทีมชาติเข้าร่วมการแข่งขันครั้งนี้ 4 ทีมด้วยกัน ได้แก่ เวียดนาม (เจ้าภาพ) ไทย พม่า และจีนไทเป (ทีมรับเชิญ)
มิถุนายน

2 มิถุนายน - ทีมฟุตบอลหญิงทีมชาติเวียดนามได้รับตำแหน่งชนะเลิศจากการแข่งขันรายการฟุตบอลหญิงชิงแชมป์แห่งชาติอาเซียน 2006 ที่ประเทศเวียดนาม หลังจากที่ทำคะแนนรวมสูงที่สุด 9 คะแนน
9 มิถุนายน-9 กรกฎาคม - ฟุตบอลโลก 2006 จัดขึ้นที่สหพันธ์สาธารณรัฐเยอรมนี
30 มิถุนายน - พงษ์ศักดิ์เล็ก ศิษย์คนองศักดิ์ ทำลายสถิติโลกของการป้องกันตำแหน่งแชมป์โลกรุ่นฟลายเวทลงได้ในวันนี้เมื่อป้องกันแชมป์โลกรุ่นฟลายเวท WBC ครั้งที่ 15 ชนะน็อค อีเวอราโด โมราเลส ยก 4 ทำลายสถิติเดิมที่ มิเกล คันโต ทำไว้ 14 ครั้ง
กรกฎาคม

9 กรกฎาคม
อิตาลีดวลจุดโทษชนะฝรั่งเศส 5 - 3 ในนัดชิงชนะเลิศฟุตบอลโลก 2006 หลังจากที่เสมอกันในเวลา 1-1 ประตู
โรเจอร์ เฟเดอเรอร์ชนะเลิศการแข่งขันเทนนิสวิมเบิลดันเป็นสมัยที่ 4 ติดต่อกัน
16-30 กรกฎาคม - การแข่งขันฟุตบอลหญิงชิงแชมป์แห่งชาติเอเชีย 2006 ที่ประเทศออสเตรเลีย มีทีมชาติที่เข้าร่วมการแข่งขันทั้งหมด 8 ทีม ได้แก่ ออสเตรเลีย (เจ้าภาพ) ญี่ปุ่น จีน เวียดนาม จีนไทเป เกาหลีเหนือ เกาหลีใต้ ไทย และพม่า
30 กรกฎาคม - ทีมฟุตบอลหญิงทีมชาติจีนชนะเลิศการแข่งขันฟุตบอลหญิงชิงแชมป์โลก ครั้งที่ 15 ณ สนามกีฬาไฮนด์มาร์ช เครือรัฐออสเตรเลีย
สิงหาคม

23-29 สิงหาคม - การแข่งขันฟุตบอลเมอร์เดกาคัพ 2006 ที่ประเทศมาเลเซีย มีทีมที่เข้าร่วมการแข่งขันทั้งหมด 4 ทีม ได้แก่ มาเลเซีย (เจ้าภาพ) อินโดนีเซีย พม่า และไทย
25 สิงหาคม - พระเจ้าหลานเธอ พระองค์เจ้าสิริวัณณวรีนารีรัตน์ เสด็จทรงเป็นประธานเปิดกีฬายุวชนโลก ครั้งที่ 40 (Bangkok ICG 2006) ณ อาคารกีฬาเวสน์ 2 สนามกีฬาศูนย์เยาวชนกรุงเทพมหานคร (ไทย-ญี่ปุ่น) เขตดินแดง โดยมีนักกีฬาจาก 4 ทวีป รวม 37 ประเทศ 82 เมือง รวม 2,200 คน
29 สิงหาคม - ทีมฟุตบอลทีมชาติพม่าได้รับตำแหน่งชนะเลิศในการแข่งขันรายการเมอร์เดกาคัพ 2006 หลังจากที่เอาชนะทีมชาติอินโดนีเซียในรอบชิงชนะเลิศ 1 ประตูต่อ 0
กันยายน

13-19 กันยายน - การแข่งขันฟุตบอลเยาวชนรุ่นอายุไม่เกิน 20 ปี ชิงแชมป์แห่งชาติอาเซียน ที่ประเทศมาเลเซีย มีทีมชาติที่เข้าร่วมการแข่งขันทั้งหมด 4 ทีม ได้แก่ มาเลเซีย (เจ้าภาพ) ไทย เวียดนาม และออสเตรเลีย (ทีมรับเชิญ)
19 กันยายน - ทีมฟุตบอลทีมชาติออสเตรเลียรุ่นอายุไม่เกิน 20 ปี ได้รับตำแหน่งชนะเลิศรายการฟุตบอลเยาวชนรุ่นอายุไม่เกิน 20 ปี ชิงแชมป์แห่งชาติอาเซียน หลังจากที่สามารถทำคะแนนรวมได้สูงที่สุด 9 คะแนน
25-29 ตุลาคม - การแข่งขันฟุตบอลอะกริแบงค์คัพ 2006 ณ ฮานอย ประเทศเวียดนาม มีทีมชาติที่เข้าร่วมการแข่งขันทั้งหมด 4 ทีม ได้แก่ เวียดนาม (เจ้าภาพ) ไทย (ชุดเอเชียนเกมส์ ครั้งที่ 15) นิวซีแลนด์ และบาห์เรน (ชุดคัดเลือกไปเล่นโอลิมปิคเกมส์ ครั้งที่ 29)
29 ตุลาคม - ทีมฟุตบอลทีมชาติไทยชุดสู้ศึกเอเชี่ยนเกมส์ ครั้งที่ 15 ได้รับตำแหน่งชนะเลิศในรายการอะกริแบงค์คัพ 2006 หลังจากสามารถทำประตูได้เสียมากกว่าทีมชาติเวียดนามที่มีคะแนนรวมสูงสุดเท่ากัน 1 ประตู (คะแนนรวมสูงสุดของทั้งสองทีมคือ 7 คะแนน)
29 ตุลาคม-12 พฤศจิกายน - การแข่งขันฟุตบอลเยาวชนชิงแชมป์เอเชีย 2006 รอบสุดท้ายที่ประเทศอินเดีย มีทีมที่ผ่านการคัดเลือกมาแข่งขันทั้งหมด 16 ทีม
พฤศจิกายน

12 พฤศจิกายน - ทีมฟุตบอลทีมชาติเกาหลีเหนือชุดเยาวชนได้รับตำแหน่งชนะเลิศในรายการฟุตบอลเยาวชนชิงแชมป์แห่งชาติเอเชีย 2006 หลังเอาชนะทีมชาติญี่ปุ่นด้วยการยิงจุดโทษ 5 ประตูต่อ 3 (เสมอกันในเวลา 1 ประตูต่อ 1)
ธันวาคม

1 ธันวาคม-15 ธันวาคม - เอเชียนเกมส์ ครั้งที่ 15 ณ กรุงโดฮา ประเทศกาตาร์
4 ธันวาคม - ปวีณา ทองสุก ได้เหรียญทองจากการแข่งขันยกน้ำหนักในเอเชียนเกมส์ พร้อมทั้งทำลายสถิติโลก
24-30 ธันวาคม - การแข่งขันฟุตบอลชิงถ้วยพระราชทานคิงส์คัพ ครั้งที่ 37 ณ สนามศุภชลาศัย มีทีมชาติที่เข้าร่วมทั้งหมด 4 ทีม ได้แก่ ไทย (เจ้าภาพ) เวียดนาม สิงคโปร์ และคาซัคสถาน
30 ธันวาคม - ทีมฟุตบอลทีมชาติไทยได้รับตำแหน่งชนะเลิศในการแข่งขันฟุตบอลชิงถ้วยพระราชทานคิงส์คัพ ครั้งที่ 37 หลังจากเอาชนะทีมชาติเวียดนามในรอบชิงชนะเลิศ 3 ประตูต่อ 1
เขตมีนบุรี

| เขตมีนบุรี |
| --- | --- |
เขต
การถอดเสียงอักษรโรมัน
 • อักษรโรมัน: Khet Min Buri
ตลาดน้ำขวัญ-เรียม
   ตรา
คำขวัญ: เมืองปลา หญ้าดัง จังหวัดเก่า
แผนที่กรุงเทพมหานคร เน้นเขตมีนบุรี
พิกัด: 13°48′50″N 100°44′53″E﻿ / ﻿13.81389°N 100.74806°E﻿ / 13.81389; 100.74806
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 63.645 ตร.กม. (24.573 ตร.ไมล์)
ประชากร (2566)
 • ทั้งหมด: 141,018 คน
 • ความหนาแน่น: 2,215.70 คน/ตร.กม. (5,738.6 คน/ตร.ไมล์)
รหัสไปรษณีย์: 10510
รหัสภูมิศาสตร์: 1010
ต้นไม้ ประจำเขต: พิกุล
ที่อยู่ สำนักงาน: เลขที่ 333 ถนนสีหบุรานุกิจ แขวงมีนบุรี เขตมีนบุรี กรุงเทพมหานคร 10510
เว็บไซต์: www.bangkok.go.th/minburi
 ส่วนหนึ่งของสารานุกรมประเทศไทย
มีนบุรี เป็นหนึ่งในห้าสิบเขตของกรุงเทพมหานคร สภาพภูมิประเทศเป็นที่ราบลุ่ม มีคลองและลำรางไหลผ่านหลายสาย ในอดีตเป็นเรือกสวนไร่นา บ่อปลา นาบัว และไร่หญ้า แต่ปัจจุบันเริ่มลดน้อยลง เนื่องจากพื้นที่หลายแห่งถูกเปลี่ยนสภาพเป็นที่อยู่อาศัยหนาแน่น หมู่บ้าน อาคารพาณิชย์ สถานที่ประกอบการทั้งเล็กและขนาดใหญ่